***KINNITATUD***

***direktori 02.09.2019***

***käskkirjaga nr 1-9/32***

**ÕPPEKAVA**

**1. ÕPPEKAVA NIMETUS**

**KULTUURIPROJEKTIDE KIRJUTAMINE JA JUHTIMINE**

**2. ÕPPEKAVA RÜHM**

Juhtimine ja haldus

**3. ÕPPEKAVA KOOSTAMISE ALUS**

Kuressaare Ametikooli tekstiilkäsitöö õppekava, mooduli 18.

Mooduli nimetus: kultuuriprojektid

**4. KOOLITUSE MAHT JA ÕPPEVORMID**

Maht: 40 akadeemilist tundi, millest:

* auditoorse töö maht akadeemilistes tundides 40

**5. ÕPIKESKKOND**

Antud õppekava järgi koolitamiseks on koolil järgmised teoreetilise ja praktilise õppe läbiviimise ruumid:

* õppeklass – koos vajalike seadmetega (esitlustehnika, valge tahvel, pabertahvel; televiisor, video, eriala toetavad õppevahendid jne);
* arvutiklass 20 kaasaegse töökohaga

**6. SIHTGRUPP JA ÕPPE ALUSTAMISE TINGIMUSED**

Koolitus on suunatud inimestele, kes oma töös peavad korraldama projektipõhist tööd (kultuurimajade, klubide, rahvamajade, kultuuriseltside, külaseltside ja seltsingute eestvedajad)

Programmi sihtrühm:

• erialase tasemehariduseta täiskasvanud

• keskhariduseta täiskasvanud;

• aegunud oskustega tööealine elanikkond vanuses 50+.

Grupi suurus: 12

Õppe alustamise nõuded:

Puuduvad

**7. EESMÄRK**

Koolituse eesmärgiks on arendada osalejate projekti kirjutamise ja juhtimise oskuseid, edendades nii nende eesmärgistamis- ja planeerimisoskusi kui ka juhtimisoskusi. Koolitus on suunatud üldpädevuste arendamisele.

**8. ÕPIVÄLJUNDID**

Koolituse läbinu:

* tunneb projektitöö kui meetodi olemust, projekti etappe, nende tähtsust projekti õnnestumise seisukohalt ja teab projektide rahastamise võimalusi;
* teab toimiva projektimeeskonna moodustamise ja juhtimise põhimõtteid;
* püstitab projekti eesmärgi ja sellega seotud ülesanded;
* koostab projekti plaani etappide kaupa, koostab projekti eelarve ja ajakava;
* teostab projekti, arvestades meeskonna moodustamise ja juhtimise põhimõtteid;
* lõpetab projekti, hindab seda.

**9. ÕPPE SISU**

**Projektitöö olemus 4 tundi**

Projektitöö kui meetod. Projekti mõiste, liigid.

**Meeskond ja selle juhtimine – 4 tundi**

Meeskonna moodustamine: kohustused ja õigused, motiveerimine, ülesannete jaotus. Informeerimine, delegeerimine. Probleemide ja konfliktide lahendamine. Kontroll. Projektijuhi roll. Koostööpartnerid, tellija, huvigrupid. Projektitöö vahendid. Projektikaust, nõupidamised, probleemide lahendamise tehnikad.

**Ülevaade projekti etappidest – 8 tundi**

Projektikavand: probleemi püstitus, taust, hetkeseis. Projektieesmärgid ja lähteülesanne. Tegevuskava. Projekti meeskond, tööde jaotus ja juhtimine. Projekti juhtimine, teostamine. Eelarve ja rahastamine. Ressursid, vahendite planeerimine. Kulueelarve koostamine. Eelarve vormistamine ja aruandlus. Projektide teostami9ne – unelmad ja tegelikkus.

**Reaalse projekti teostamine, projekti lõpetamine 24 tundi**

Projekti koostamine. Tegevuskava. Projekti kulude ja tulude eelarve koostamine. Meeskonna tööülesannete jagamine. Rahastusallikate ja sponsorite otsimine. Reklaami väljatöötamine, kanalite valik. Reklaami levitamine. Kokkulepete sõlmimine. Kooskõlastused osapooltega. Vahendite otsimine. Probleemide lahendamine.

Lõpetamise etapid, lõpparuanne. Projekti lõpptulemuste analüüsimine. Protsessi hindamine.

**10. ÕPPEMEETODID**

Aktiivne loeng, rühmatööd, praktilised ülesannete lahendamised.

11. ÕPPEMATERJALID

Jaotusmaterjal kõikide teemade kohta.

Perens, A. (2002). Projektijuhtimine Külim.

Projektijuhtimine. (2005). Äripäeva kirjastus.

Projektijuhtimise käsiraamat. (1999). Äripäeva kirjastus.

Projekti- ja protsessijuhtimise käsiraamat. (2013). Äripäeva käsiraamat.

**12. NÕUDED ÕPINGUTE LÕPETAMISEKS, HINDAMISMEETODID JA –KRITEERIUMID**

70% kontakttundides osalemine.

**Hindamisülesanded:**

1) kavandab meeskonnatööna või iseseisvalt projekti, lähtudes vajadusest, probleemi analüüsist ja statistilistest andmetest;

2) koostab meeskonnatööna või iseseisvalt projekti tegevuskava ja vastutajad lähtudes kavandatud eesmärgist;

3) koostab meeskonnatööna või iseseisvalt projekti eelarve lähtudes projekti rahastaja esitatud nõuetest ning kasutades tabelarvtus- või projektitarkvara;

4) hindab meeskonnatööna või iseseisvalt projektiga seotud võimalikke riske ja nende ilmnemise tõenäosust.

**14. KOOLITUSE LÄBIMISEL VÄLJASTATAV DOKUMENT**

Tunnistus – õpiväljundid on saavutatud.

Tõend – õpiväljundid on saavutamata, ei täitnud hindamiskriteeriume.

**15. KOOLITAJA KOMPETENTSUST TAGAVA KVALIFIKATSIOONI VÕI ÕPI- VÕI TÖÖKOGEMUSE KIRJELDUS**

**Reet Truuväärt**

TRÜ – ajalugu

Kuressaare Ametikooli õpetaja aastast 2004

Täiskasvanute koolitaja, tase 5

Erinevate kunstialaste ja suhtekorralduslike projektide algataja ja läbiviija.

Kuressaare aiandus-ja lillepäevade algataja ja läbiviija